Στα 200 ευρώ μειώνεται το όριο γιά συναλλαγές με μετρητά σε καταστήματα και επιχειρήσεις κάτι που σημαίνει ότι πέρα από αυτό το ποσό η διαδικασία θα γίνεται μόνο με κάρτες ή ηλεκτρονικά μέσω web banking

Με την υπουργική απόφαση του υπουργείου Οικονομικών που αναμένεται να εκδοθεί σήμερα ή το πολύ αύριο και θα αφορά την άρση σχεδόν όλων των περιορισμών στην κίνηση των κεφαλαίων και την ουσιαστική κατάργηση των capital controls μετά από τρία χρόνια, θα περιέχεται και διάταξη με την οποία θα μειώνεται στα 200 ευρώ από 500 ευρώ σήμερα το όριο των συναλλαγών πάνω από το οποίο θα είναι υποχρεωτική ή χρήση πλαστικού χρήματος.

Με τον τρόπο αυτό το υπουργείο Οικονομικών προσδοκά να αποκτήσει σαφέστερη γνώση των συναλλαγών που διενεργούν άρα και του ημερήσιο τζίρου που έχουν κλάδοι ιδιαίτερα ευεπίφοροι στην φορολογική παραβατικότητα όπως κομμωτήρια, εστιατόρια, ταβέρνες, επιχειρήσεις παροχής υπηρεσιών, συνεργεία Ι.Χ, γυμναστήρια, κέντρα διασκέδασης κλπ.

Δεν είναι λίγοι οι καταστηματάρχες και επαγγελματίες έκαναν περισσότερα παζάρια με τους πελάτες τους προκειμένου να πληρωθούν με μετρητά και να μην κόψουν καθόλου απόδειξη ή να κόψουν απόδειξη για πολύ μικρότερο ποσό.

Οι αρχές έχουν διαπιστώσει ότι από τις 650.000 επιχειρήσεις που έχουν POS περίπου το 30% δεν το χρησιμοποιούν.

Με άλλη απόφαση ου υπουργού Οικονομικών θα αίρονται όλοι οι περιορισμοί ανάληψης μετρητών με τα capital controls.